180 (2011 సినిమా)

180 అనేది 2011లో విడుదలైన భారతీయ రొమాంటిక్ డ్రామా చిత్రం. దీనికి జయేంద్ర పంచపకేశన్ దర్శకత్వం వహించాడు. అంతేకాకుండా ఆయన ఈ చిత్రానికి శుభ, ఉమర్జీ అనురాధలతో కలిసి రచయితగా వ్యవహరించారు. 180 తెలుగు చిత్రం, నూట్రన్‌బదు (అనువాదం 180) తమిళంలో ఏకకాలంలో చిత్రీకరించబడ్డాయి. వీటిల్లో సిద్ధార్థ్, ప్రియా ఆనంద్, నిత్యా మీనన్ ప్రధానపాత్రల్లో, అలాగే మౌలీ, తనికెళ్ల భరణి, గీత తదితరులు ఇతర పాత్రల్లో నటించారు. నూట్రన్‌బదుతో నిత్యా మీనన్ తమిళంలో అరంగేట్రం చేయగా,  ఏడేళ్ల తర్వాత సిద్ధార్థ్ తమిళ సినిమాకు పునరాగమనం చేసాడు. అతని చివరి తమిళ చిత్రం 2004లో వచ్చిన ఆయుత ఎజుత్తు. రెడ్ వన్ కెమెరాలో 180 చిత్రాన్ని చిత్రీకరించడం విశేషం. ఈ చిత్రాన్ని ఎస్.పి.ఐ సినిమాస్, మఅఘల్ ఫిల్మ్స్ సంయుక్తంగా నిర్మించారు. కాగా తమిళ వెర్షన్‌ను ఐంగారన్ ఇంటర్నేషనల్ పంపిణీ చేసింది. శరత్ సంగీతం సమకూర్చగా, బాలసుబ్రహ్మణ్యం సినిమాటోగ్రఫీని నిర్వహించారు. కిషోర్ తే ఎడిటింగ్ చేసాడు. ఈ చిత్రం 2011 జూన్ 25న విడుదలైంది.

తారాగణం 

 సిద్ధార్థ్ (డాక్టర్ అజయ్ అలియాస్ మనో & జోస్)
 ప్రియా ఆనంద్ (ఇంటీరియర్ డిజైనర్ రేణుక)
 నిత్యా మీనన్ (తమిళంలో విద్యాలక్ష్మి / తెలుగులో ఫోటో జర్నలిస్ట్)
 T. S. B. K. మౌలీ
 గీత
 శ్రీచరణ్
 మిషా ఘోషల్
 లక్ష్మీ రామకృష్ణన్
 తనికెళ్ల భరణి
 జానకి సబేష్
 ఎం. ఎస్. నారాయణ

ప్రొడక్షన్ 
అడ్వర్టైజ్‌మెంట్ ఫిల్మ్ మేకర్ జయేంద్ర తన మొదటి చలన చిత్రాన్ని ద్విభాషా చిత్రంగా 2010 జూన్ 15న చెన్నైలోని ఎవిఎమ్ స్టూడియోలో ప్రకటించారు. సిద్ధార్థ్ ప్రధాన పాత్రలో నటించాడు. సిద్ధార్థ్‌కు జోడీగా ప్రియా ఆనంద్, నిత్యా మీనన్‌లు కథానాయికలుగా నటించారు. ఈ చిత్రబృందంలో శరత్, బాలసుబ్రహ్మణ్యం, కిషోర్ తే వరుసగా స్వరకర్తగా, సినిమాటోగ్రాఫర్‌గా, ఎడిటర్‌గా ఉన్నారు. ఈ సినిమా చిత్రీకరణ ప్రకటించిన రోజునే ప్రారంభమైంది. చెన్నై, హైదరాబాదు, శాన్ ఫ్రాన్సిస్కోలలో చిత్రీకరించబడింది. రెడ్ డిజిటల్ సినిమా కెమెరాను ఉపయోగించారు.

బాక్స్ ఆఫీస్ 
ఈ చిత్రం చెన్నైలో మొదటి మూడు రోజుల్లో 90% ఆక్యుపెన్సీతో థియేటర్లలో ₹8 మిలియన్లు వసూలు చేసింది. రెండు వారాల తర్వాత, ఆక్యుపెన్సీ 90%కి చేరుకోవడంతో ₹12 మిలియన్లు వసూలు చేసింది.

మూలాలు 

తెలుగు సినిమాలు
భారతీయ బహుభాషా సినిమాలు
2011 రొమాంటిక్ డ్రామా సినిమాలు
2011 సినిమాలు
తమిళ సినిమాలు
క్యాన్సర్ గురించి భారతీయ చలనచిత్రాలు
2011 బహుభాషా సినిమాలు
2011 దర్శకత్వ తొలి చిత్రాలు